મારી પ્રેમાળ પત્ની ભાનુ મતિ જ્યારે આ લોક છોડીને પરલોક ગઈ ત્યારે લગભગ એકાદ વરસ મને એનો વિયોગ ખુબ સાલતો હતો કારણકે અમે એકલાં રહતાં હતાં . કોઈના ટેલીફોનનો જવાબ પણ હું બરાબર આપી શકતો નોતો મારા પૌત્રે મારી ઉદાસીનતા પારખી આ વખતે તે ફ્લોરીડા રહેતો હતો , ટામ્પા મને એણે મોકલી અને મને એને ઘરે તેડાવ્યો . તેણે મને કીધું તમે અહી આવો અહી હું મારી વાઈફ મારા દીકરો દીકરી મારી નાની મારો નાનો ભાઈ તમારી ઉદાસીનતા દુર કરી દઈશું . ત્યાં ગયો મારા પૌત્ર ડેવિડના છોકરાં મને વળગી પડ્યાં . ડેવિડની નાની ચેલેષ્ટિ કે જેની દીકરીથી મારો દીકરો છુટ્ટો થઇ ગએલો એ વાતને વરસો થઇ ગએલા તોપણ ચેલેષ્ટિ મને ખુબ ચાહતી હતી . ડેવિડની ચાર વરસની દીકરી જીયાના હું ઉભો હોઉં ત્યારે મારા પગ પાસે આવીને ઉભી રહે અને પોતાના બન્ને હાથ ઊંચા કરીને પોતાને હું તેડી લઉં એવું કહે પણ જીયાના બહુ હાડેતી મારાથી ઉંચી થઇ નો શકે . એટલે જ્યારે હું શોફા ઉપર બેઠો હોઉં ત્યારે આવીને મારા ખોળામાં બેસી જાય . અને મને વ્હાલ કરે કોઈ વખત મારી દાઢી કાંસકા વતી ઓળી આપે . દિકરો પણ મારું કહ્યું દોડીને હર્ષભેર કરે , એટલે મારો ભાનુમતીના વિયોગના જખમનો ઘા રુજાવા લાગ્યો .